ISTORIA SECRETA 
Si pe timpul fanariotilor era ilegala istoria Romaniei cum a devenit ilegala si 
azi. Balcescu ne-a adus aminte de ea 


Astăzi este ziua armatei române, o zi care ar trebui să însemne pentru noi 
mult mai mult decât înseamnă cu adevărat. Motivul este simplu şi evident, 
şi aşa ar trebui să fie, dacă am privi doar puţin în istoria noastră, ca să 
vedem ce a reprezentat armata română în prezervarea şi existenţa noastră 
ca şi stat. 

Înconjuraţi doar de duşmani, cărora le-am stat permanent ca sarea în ochi, 
insulă latină înconjurată de slavi şi fino-ugrici, de popoare venite din 
pustiurile Asiei pentru a se stabili aici, am fost permanent pentru ei o 
piedică în calea expansiunii lor. Toată istoria noastră a fost o luptă 
permanentă pentru existenţă şi păstrarea neamului, după atâtea lovituri, 
„este un miracol că mai avem un steag căruia să ne închinăm” spunea 
marele Nicolae Iorga. Prinşi între năvălitori, cuceritori şi imperii, călcaţi din 
toate părţile, am supravieţuit ca neam şi popor acolo unde alţii au dispărut. 
Doi piloni de granit au fost cei care ne-au menţinut peste veacuri, credinţa 
şi sabia. Credinţa în Dumnezeu, biserica, credinţa în neam, în limbă şi 
tradiţii, credinţa în dreptatea lui Dumnezeu care nu se putea până la urmă 
să nu-şi întoarcă faţa către români. Şi sabia, puterea armată, forţa brută cu 
care stăteam în faţa forţei, tăria cu care ne ridicam de fiecare dată pentru a 
lovi din nou în duşman, făcându-l să muşte ţărâna sfântă a patriei, şi să ne 
respecte. lar când venea din nou, să-l lovim din nou. Două milenii de 
existenţă, câte popoare se pot lăuda cu asta? Nu prea multe. O enigmă şi un 
miracol, poporul român, spunea istoricul Gheorghe Brătianu, şi asta am şi 
fost. 

„Chiar şi în secolul XIX, mulţi doreau ca românii să dispară. Numai că 
românii au refuzat să dispară” spunea istoricul american Larry Watts. Aş 
adăuga, nu numai în secolul XIX, ci şi în secolele precedente, de la primele 
năvăliri barbare, s-a dorit dispariţia românilor. În alte părţi, în Peninsula 
Balcanică, în Câmpia Panonică, la est de Nistru, românii au cam dispărut 
sau sunt în număr extrem de redus. Aceeaşi soartă ne era destinată şi în 
arealul cuprins între Tisa, Dunăre şi Nistru, dar aici, în centrul 
românismului, ne-am încăpățânat să supravieţuim. Bazându-ne pe cei doi 
piloni de care vorbeam, credinţa în Dumnezeu şi puterea armelor. 

Nu este întâmplător că noi, românii, nu avem o dată oficială a creştinării 
noastre, cum au alte popoare, ca şi ruşii sau ungurii, data la care un anumit 
conducător al lor trece la creştinism. Explicaţia este simplă, poporul român 
s-a născut direct creştin, această religie pătrunzând în Dacia Romană adusă 


de soldaţi şi colonişti, astfel că la retragerea aureliană era deja un miez 
creştin care a crescut şi s-a dezvoltat făcând poporul român în devenire 
creştin încă din zorii existenţei sale. Nu este de mirare că biserica şi 
credinţa în Dumnezeu ne-a însoţit în fiecare etapă a istoriei noastre. 
Românul leagă fiecare etapă a vieţii şi activităţii sale de religie şi credinţă, 
ridică biserici, locaşuri de închinăciune şi troițe la răspântii. Folclorul este 
plin de personaje creştine ca şi Sfânta Vineri sau Sfânta Duminică, chiar şi 
simbolurile cioplite în porţile de lemn cuprind simboluri creştine timpurii, 
vechi de sute de ani. Pietrele de mormânt din primele secole au simboluri 
creştine, mai este şi „Ego Zenovie votum posvi”, una din primele danii 
creştine. 

Dar spiritualitatea şi credinţa nu înseamnă nimic în materie de continuitate, 
în sensul că nu ar fi avut cum să supravieţuiască în lipsa unui braţ înarmat 
care să le apere în acele vremuri tulburi. Românii nu ar fi supravieţuit 
numai cu credinţa, la fel, braţul înarmat nu ar fi fost motivat dacă nu ar fi 
avut ce să apere, respectiv credinţa şi neamul. Una fără alta nu ar fi avut 
cum să existe. Chiar şi astăzi, după douăzeci de secole, vedem că aceleaşi 
simboluri sunt în topul încrederii la români: biserica şi armata. Să se mai 
îndoiască cineva de înţelepciunea poporului. 

Avem o istorie militară atât de bogată încât multe alte popoare ne-ar invidia 
dacă ar cunoaşte-o. Dar cum să o cunoască alţii, dacă nici noi nu o 
cunoaştem, şi chiar dintre noi, românii, sunt destui care o denigrează, o 
blamează şi o aruncă în desuetitudine afirmând fel de fel de inepţii, doar 
pentru a fi la modă sau pentru a se potrivi unui trend? Câţi uită, dacă nu 
toţi, că românii de cele mai multe ori s-a măsurat de la egal la egal cu cele 
mai mari puteri militare ale timpului, şi nu de puţine ori au ieşit victorioşi? 
Pentru asta, cred că sunt necesare câteva cuvinte despre braţul înarmat al 
ţării, armata, începând de pe vremea când aceasta se numea simplu oaste. 
Oastea română 

Primele confruntări militare înregistrate de istorici pe teritoriul nostru ne 
duc departe în timp, în secolul V î. Cr., în timpul lui Darius, atunci când 
regiunea era populată de strămoşii noştri daci. În toate înscrisurile istorice, 
chiar şi la istoricii contemporani, dacii sau geții erau văzuţi ca şi un popor 
războinic care lupta cu dispreţ faţă de moarte. Au luptat şi împotriva lui 
Alexandru Macedon, cel mai mare cuceritor al antichităţii. În timpul lui 
Burebista, au creat prin forţa armelor un imperiu imens ce se întindea din 
Balcani în Carpaţii Păduroşi şi de la Bug în Germania de astăzi. Mai târziu, 
dacii vor duce războaie cumplite împotriva celei mai mari puteri militare a 
lumii antice, Imperiul Roman. Douăzeci de ani i-au trebuit celei mai mari 
puteri militare a lumii pentru a-i învinge, dar nu definitiv. Decebal se 


sinucide în 106, Dacia devine în parte provincie romană, dar romanii nu au 
avut linişte. Prima răscoală a avut loc în 117, la moartea lui Traian. Au mai 
urmat şi altele, cea mai mare fiind cea din anii 166-168, ajutată şi de 
năvălirile dacilor liberi. Până la urmă, romanii se retrag lăsând germenii 
creării poporului român. 

Izvoarele vremurilor următoare sunt sărace, dar putem trage unele 
concluzii, românii au existat şi contat şi în acele vremuri ca şi forţă militară. 
În Cântecul Nibelungilor, printre invitaţii la nunta lui Attila, regele hunilor 
(mijlocul secolului V), cu Krimhilda, s-a aflat şi Ramunk (Radu sau Roman) 
de Valahia, care nu putea fi menţionat dacă nu ar fi fost un lider militar 
important. La fel sunt alte documente bizantine, ca şi ambasadele lui 
Priscus, care atestă existenţa românilor în acele zone. Invazia maghiarilor 
spre vest este oprită cu greu, după ce aceştia pustiiseră deja mare parte din 
Europa, la Lechfeld în anul 955. Dar în calea lor spre est a stat Gelu şi mulţi 
alţii, ungurii impunându-şi dominaţia asupra Transilvaniei abia după câteva 
sute de ani, dar şi atunci având de luptat contra voievozilor români cum a 
fost cazul lui Litovoi. Între timp, Asăneştii constituiau un imperiu vlaho- 
bulgar care învingea Bizanțul şi zdrobea la 1205 prin Ioniţă Asan armatele 
cruciaților care ocupaseră Constantinopolele, inclusiv primul împărat 
cruciat al Constantinopolelui, Balduin de Flandra, găsindu-şi sfârşitul în 
închisoarea de la Târnovo. Alte fapte de arme, atacurile maghiare asupra 
Munteniei şi Moldovei, zdrobite la Posada sau Ghindăoani, luptele cu tătarii, 
cu turcii, cu polonezii. 

Nu vreau să fac neapărat o retrospectivă istorică, spaţiul nu-mi permite, dar 
vreau să aduc în atenţie rolul preponderent care l-a avut oastea românească 
în tot ceea ce a însemnat istoria noastră. Bătăliile câştigate sub Mircea cel 
Bătrân, Ştefan cel Mare, Mihai Viteazu şi sub alţi domnitori mai puţin 
mediatizaţi, din păcate, nu ar fi fost posibile fără existenţa unei armate 
puternice în stare să se opună cu succes oricărei armate de top în acea 
vreme. lar când avea şi conducători pricepuţi, buni tacticieni, capabili să se 
folosească de avantajele terenului, cum au fost cei menţionaţi şi alţii uitaţi, 
românii au fost imbatabili. 

Încă din secolul XV, perioada cruciadelor târzii, puterile occidentale 
căzuseră de acord că nu era posibilă organizarea unei cruciade antiotomane 
fără participarea măcar a uneia dintre cele trei ţări române. 

Dar care era secretul unei astfel de eficienţe recunoscute? Nu era prea 
greu. Armatele occidentale erau formate din nobilii cavaleri, îmbrăcaţi în 
armuri, ce călăreau cai grei, şi aceştia protejaţi cu zale de metal. Fiecare 
nobil întreținea o mică armată de soldaţi şi slujitori, aceştia trebuind să se 
preocupe de armura şi armamentul lor. La chemarea regelui, aceşti nobili 


îşi strângeau vasalii şi plecau la război. Dar întreţinerea lor costa mult, 
astfel încât numărul combatanţilor pe care îi putea aduce fiecare vasal sau 
nobil era limitat. Este adevărat, aceştia se ocupau în primul rând cu lupta, 
se antrenau permanent, erau buni luptători, dar numai individual, unul 
contra unul. Şi mai erau îngreunaţi de zeci de kilograme de armură. Deci, 
regii occidentali puteau strânge un număr limitat de luptători, dar 
profesionişti în arta duelului. Dacă poate exista vreo îndoială asupra acestui 
aspect, vă spun că istoricii au căzut de acord că la marea bătălie de la 
Azincourt din 1415 din timpul războiului de o sută de ani între Anglia şi 
Franţa nu au participat mai mult de 12000 (douăsprezece mii) de 
combatanți. Comparati cu invazia otomană de 120 000 (o sută douăzeci de 
mii) împotriva uneia din ţările române. Domnitorii români aveau o oaste 
permanentă, curtenii, în schimb, ridicau la nevoie ce se numea oastea cea 
mare, care era formată din ţăranii agricultori, marea majoritate a 
populaţiei, dar care primeau periodic o pregătire militară. Erau echipați 
uşor, dar aveau deprinderi militare de luptă, şi erau arcaşi pricepuţi. La 
Crecy, în 1346, tot în acelaşi război de o sută de ani între Anglia şi Franţa, 
s-a văzut ce dezastru puteau face arcaşii cavalerilor înzăuaţi. 

Fiecare din ţările române ridica la nevoie 30000 de luptători, mai mult 
decât toate landurile germane luate la un loc. Şi aceşti luptători erau 
deosebit de eficienţi, cunoscători ai modului de luptă al otomanilor, mod de 
luptă pe care occidentalii nu l-au învăţat în tot decursul evului mediu, după 
cum s-a văzut la Nicopole (1396). Numărul maxim de luptători pe care l-a 
ridicat vreo ţară românească a fost Muntenia lui Mihai Viteazu, care avea o 
oaste de 50000 de luptători, dar din care 10000 erau mercenari (lefegii) 
inclusiv străini. 

Dar apariţia armelor de foc, în speţă a archebuzelor, a făcut ca eficienţa 
oastei celei mari să decadă cu timpul. Nu mai era suficient să iei omul de la 
câmp, să-l instruieşti o lună şi să obţii un luptător eficient, îţi trebuia un 
antrenament permanent, soldaţi profesionişti şi archebuzele erau şi 
deosebit de scumpe. La fel s-a întâmplat şi cu următoarea generaţie de 
arme, şi de aici a decăzut statutul ţărilor române ca şi puteri ale timpului. 
Imperiile vecine şi-au impus suzeranitatea în secolul XVIII, oastea română 
nu mai putea fi întreţinută şi oastea cea mare nu avea cum să fie eficientă în 
faţa noilor arme de foc. 

Dar progresul tehnologic a făcut ca aceste arme de foc să devină tot mai 
ieftine şi mai accesibile, dar şi mai uşor de manevrat, odată cu progresul 
ştiinţei în prelucrarea metalelor, inclusiv în producerea în serie a puştilor şi 
pistoalelor. Astfel s-a ajuns la vremurile moderne, în secolul XIX. 

Armata română modernă 


Revoluţia lui Tudor Vladimirescu şi cele de la 1848 au însemnat pietre de 
hotar în renaşterea capacităţilor combative ale armatei române. Şi până 
atunci românii au continuat să fie buni luptători, dar în cadrul altor armate, 
aşa cum au fost grănicerii români în armata austriacă, cei de la Năsăud 
reuşind să-l oprească pe marele Napoleoan Bonaparte (vezi Românii care l- 
au oprit pe Napoleon) sau pandurii în războaiele ruso-turce. 

Alexandru loan Cuza, după unirea principatelor (1859), poate fi considerat 
ca şi artizanul creării armatei române moderne. El a creat instituţiile de 
bază şi a implementat reformele necesare formării unei armate care a avut 
ocazia să-şi afirme puterea şi combativitatea în războiul de independenţă 
din anii 1877-1878. 

În iulie 1877 ruşii pierd două bătălii la Plevna, situaţia lor pe frontul de la 
sud de Dunăre devenind precară. Este momentul în care marele duce 
Nicolae cere ajutor domnitorului Carol I. Românii trec Dunărea şi asediază 
Plevna alături de ruşi, ocupând sectorul de nord şi nord-est. Carol este 
numit comandantul trupelor româno-ruse de la Plevna, pentru a nu-l pune 
pe domnitorul român în situaţia de a primi ordine de la vreun general rus. 
Sub aceste auspicii începe a treia bătălie a Plevnei. În ziua de 30 august 
1877, după trei asalturi, românii reuşesc să cucerească reduta Griviţa 1, 
primul mare succes din asediul Plevnei. În sectorul sudic, ruşii lui Skobelev 
(unul dintre cei mai destoinici generali ruşi) reuşesc să cucerească două 
redute, dar le pierd a doua zi, pe când românii îşi menţin poziţiile în ciuda 
contraatacurilor repetate ale otomanilor. Războiul continuă cu alte fapte de 
arme admirabile româneşti la Vidin, Rahova, Smârdan impunând armata 
română ca un factor de putere de care va trebui să se ţină seama în viitor. 
Simptomatic mi se pare recunoaşterea bravurii româneşti chiar de către 
adversari, generalul turc Osman Paşa întinzându-i sabia generalului român 
Mihai Cristodulo Cerchez în semn de capitulare: „Capitulez cu armata mea, 
predându-mă în mâinile junei şi bravei armate române”. Dar Cerchez nu îi ia 
sabia, spunând că numai domnitorul României şi marele duce Nicolae pot 
decide în privinţa soartei armatei otomane prizoniere. A sosit şi generalul 
rus Ganeţki care i-a luat sabia lui Osman Paşa. 

Voi menţiona doar câteva dintre numeroasele aprecieri din presa străină şi 
din partea analiştilor militari străini la adresa trupelor române: „Românii au 
contribuit foarte mult la strălucita luptă care a dus la căderea Plevnei. S-ar 
putea zice că, la un moment critic, ei au scăpat situaţia celei zile” (Memorial 
Diplomatique). „Românii s-au purtat cu vitejie, ei au luat parte la 
împresurarea Plevnei şi la înfrângerea definitivă a lui Osman Paşa, care a 
hotărât rezultatul campaniei, ei şi-au dovedit în rezbel, ca şi în pace, dreptul 
de a exista ca o naţiune independentă” (Le Bien Public - Belgia).” „Nu se 


poate tăgădui de nici un istoric militar imparţial că, fără ajutorul forţelor 
româneşti, întreaga armată rusă care lupta la nordul Balcanilor ar fi fost 
inevitabil bătută la Dunăre” (generalul turc Valentine Baker Paşa, 
participant la războiul din 1877-1878). "Armata română s-a achitat pe 
deplin de misiunea ei, făcând faţă într-un chip strălucit competiţiei dificile 
cu puternica armată rusă” (Preusische Jahrbucher). 

Într-un studiu consacrat principalelor bătălii dintre creştini şi musulmani, 
referitor la bătălia de la Plevna, scriitorul şi analistul militar Ralph Peters 
spunea că ocuparea Griviței a impus România ca putere militară, dar 
conducerea ineptă a ruşilor şi lipsa de coordonare a acestora a anulat multe 
din câştigurile românilor. Iar drept mulţumire, ruşii le-au luat Basarabia. 
Dar acesta este un alt subiect. Totuşi, România începe să conteze pe plan 
internaţional în timpurile moderne în primul rând datorită capacităţii 
militare dovedite din plin pe câmpurile de luptă din Bulgaria. „O armată 
care s-a acoperit de glorie la Plevna poate fi zdrobită în luptă, dar niciodată 
dezarmată” răspundea Carol amenințării ruşilor cu dezarmarea armatei 
dacă nu acceptă pacea de la Berlin prin care ruşii ne luau cele două judeţe 
din sudul Basarabiei, spunându-ne că trebuie să ne mulţumim cu 
recuperarea Dobrogei (dar nu de la ei, ruşii nefiind stăpâni pe Dobrogea 
niciodată, deşi ar fi dorit-o). 

Noul rol important conferit României în regiune, în primul rând datorită 
performaţelor militare dovedite, s-a demonstrat în campania din 1913 
contra Bulgariei în cel de-al doilea război balcanic, când România a pacificat 
regiunea, nu prin diplomaţie, ci prin forţa militară pe care a fost suficient să 
o afişeze trecând din nou Dunărea (vezi Noi şi bulgarii). 

Primul război mondial a însemnat cel mai crunt examen de sânge şi foc 
pentru armata română, suprema încercare pentru orice forţă militară. 
România avea de ales spre ce parte să se îndrepte, în condiţiile războiului 
mondial ce devasta lumea de mai bine de doi ani. Promisiunile curgeau de 
ambele părţi, dar până la urmă, regele Ferdinand îşi calcă peste legăturile 
sale de neam şi de familie şi decide să fie credincios cerinţelor poporului 
său, care vedea dintotdeauna participarea la război alături de Franţa, sora 
sa latină de care o lega atâtea aspirații. Pentru această decizie, Ferdinand 
este supranumit şi Ferdinand cel Loial, deoarece a decis să meargă alături 
de poporul său pe o cale presărată cu spini, chiar împotriva ţării care i-a dat 
naştere, împotriva familiei sale şi a neamului care l-a crescut şi format. Un 
rege reprobat de familia sa, dar idolatrizat de poporul său pe care era 
chemat să-l conducă. 

România intră în război pe frontul oriental alături de ruşi, dar fără să ştie că 
aceştia îi pregăteau de la început pierzarea. S-a spus că momentul nu a fost 


bine ales, dar tocmai ruşii ne presau mai mult ca oricând. „Acum ori 
niciodată” ni s-a spus de nenumărate ori, iar România a crezut în 
promisiunile aliaţilor, mai cu seamă în cele ale ruşilor, care trebuiau să se 
coordoneze cu noi în efortul militar comun. Tratatul încheiat de România cu 
puterile aliate prevedeau şi noile graniţe de după victorie, dar nici acestea 
nu au fost respectate, mai cu seamă în problema Banatului, din care o 
treime îi va reveni Serbiei la Conferinţa de Pace de la Paris, deşi aceasta nu 
a stăpânit niciodată acest teritoriu populat majoritar de către români. 
României i s-a promis că la începerea operaţiunilor sale militare în 
Transilvania, va beneficia de întreg sprijinul aliaţilor, printr-o ofensivă pe 
frontul de vest, iar pe frontul de est la nord, în Galiţia, ofensiva lui Brusilov 
va reîncepe mult mai energic, iar la sud, generalul Sarrail va începe propria 
ofensivă, pentru a facilita astfel avansul românilor de pe crestele Carpaţilor 
pe o linie mai scurtă, în centrul Transilvaniei, undeva pe valea Mureşului, 
astfel ca linia frontului să devină mai dreaptă şi mai uşor de controlat. Până 
la urmă s-a dovedit că aceste promisiuni nu au fost îndeplinite, ofensiva lui 
Brusilov stagnând din lipsă de forţe (mai mult, amenințând prin oprirea 
ofensivei dreapta avansată a armatei române de nord ce pătrunsese în 
Transilvania), iar generalul Sarrail, prin rapoartele transmise 
comandamentelor superioare menţiona că nu are resurse nici măcar pentru 
defensivă, cu atât mai puţin pentru a lua ofensiva. Am fost minţiţi şi păcăliţi 
pentru a servi ca şi trupe de sacrificiu. Cu toate acestea, am intrat în război 
şi am înaintat în Transilvania. Cu această mişcare am salvat nu numai 
armata generalului Sarrail şi a lui Brusilov, dar inclusiv frontul de la 
Verdun. Marea victorie franceză de la Verdun i se datorează indirect 
armatei române, lucru uitat cu desăvârşire astăzi. Mai multe divizii 
germane au fost retrase de la Verdun pentru a fi concentrate în 
Transilvania, împotriva românilor, prin aceasta comandamentul german 
renunțând definitiv la cucerirea Verdunului. Mai mult, trupele bulgare 
întărite cu cele germane renunţă la atacul împotriva armatei lui Sarrail 
pentru a fi aruncate împotriva românilor în Cadrilater şi în Dobrogea. O 
sută de mii de oameni contra a treizeci de mii de apărători, a urmat apoi 
dezastrul de la Turtucaia şi pierderea Dobrogei, dar armata lui Sarrail a fost 
salvată. Promisiunile ruşilor conform cărora bulgarii nu vor intra în luptă 
împotriva noastră, la fel ca şi promisiunile de ajutor ale trupelor ruse în 
Dobrogea s-au dovedit a fi la fel de micinoase. Tunurile şi armamentul 
comandat şi plătit cu ani în urmă către Franţa, Statele Unite şi Japonia 
stătea încă în decembrie 1916 prin gările ruseşti, la Chişinău, Kiev sau 
Razdelnaia, nu numai din cauza birocraţiei, ci şi din cauza unei rele voințe a 
Rusiei faţă de România la cele mai înalte nivele, ulterior dovedindu-se că 


însuşi ministrul de război rus, Sturmer, era mai mult decât favorabil 
Germaniei. 

În majoritatea bătăliilor, inclusiv în Dobrogea sau, mai ales, în bătălia de pe 
Argeş-Neajlov pentru Bucureşti, ruşii au refuzat să ne acorde cel mai mic 
sprijin, o întreagă armată stând în aşteptare, cu arma la picior, când noi i- 
am cerut doar să taie o linie de aprovizionare a inamicului ce trecea la 
câţiva kilometri de tabăra rusească. La sfârşitul anului, când ne-am retras în 
Moldova, ruşii spuneau statului major român că aici doreau să ne aducă, ei 
propunând de la începutul campaniei noastre retragerea în Moldova şi 
abandonarea întregii Muntenii şi a capitalei, Bucureştiul. Ce fel de aliat era 
acesta care propunea de la începutul campaniei abandonarea capitalei şi a 
două treimi din teritoriul naţional? Privind logica imperială rusească, era 
normal, pentru ei nu era de dorit o armată română victorioasă, care mai 
târziu ar fi putut ridica pretenţii asupra Basarabiei româneşti, era de 
preferat o Românie învinsă, scăpată mai apoi de către ruşi, care ar fi putut 
anexa la încheierea păcii fără probleme încă o bucată zdravănă din 
teritoriul românesc. Doar la fel procedaseră ruşii şi în 1878, când au anexat 
din nou sudul Basarbiei tocmai de la aliatul care îl salvase în timpul 
campaniei împotriva Turciei în 1877-1878. 

Cu toate lipsurile materiale, mai ales în artilerie, cu toată perfidia şi 
trădarea rusească recunoscută şi de aliaţii occidentali, românii s-au bătut cu 
un nemaipomenit eroism. Pe o lungime a frontului de 1300 km (identică cu 
întreaga lungime a frontului rusesc, iar spre comparaţie, întreg frontul de 
vest avea doar 800 km), luptând unul contra cinci contra celor mai bune 
trupe germane şi austro-ungare, la care se adăugau cele bulgare şi turceşti, 
au produs pierderi mari atacatorilor. De exemplu, pe frontul de la Jiu, unde 
a căzut la datorie generalul Dragalina, o singură divizie românească a 
rezistat fără să fie schimbată timp de 80 de zile la trei divizii germane 
dintre care una (a 11-a bavareză) a fost complet nimicită. 

Iar exemplele pot continua şi vor continua în anul următor, al marilor 
victorii de la Mărăşti, Mărăşeşti şi Oituz, dar şi al marilor trădări din partea 
aliaţilor noştri ruşi, care se vor transforma în cei mai mari duşmani ai 
noştri. (citat din Primele lupte cu bolşevicii) 

Au urmat luptele din 1917: 

La începutul verii generalul Alexandru Averescu declanşează ofensiva la 
Mărăşti, la 11 iulie, obţinând un succes major. Sunt cucerite prin lupte grele 
dealurile Mărăştilor, Momâia şi alte poziţii şi ofensiva progresează în 
fiecare zi. Dar ce folos, chiar dacă inamicul se retrage în debandadă, 
Armata a 2-a română nu pateu avansa prea mult deoarece ruşii nu mai vor 
să înainteze ca să ne protejeze flancurile. Este vorba de Armata a 4-a rusă 


(stânga) şi Armata a 9-a (dreapta), care spun că au ordin de la revoluţie să 
nu meargă mai departe. Mai mult, corpul 8 rus şi-a părăsit poziţia ce o 
ocupa pe Măgura Caşinului fără luptă şi fără să fie atacați de inamic. A fost 
nevoie ca armata română să-şi extindă flancul pentru a reocupa poziţia. Era 
primul gest de acest fel din multele care vor urma, mai ales în timpul 
bătăliilor cumplite de apărare de la Mărăşeşti. Totuşi, ofensiva a dezvoltat o 
adâncime de 20 km pe un front de 40 km, au fost luaţi peste 4000 de 
prizonieri şi capturate numeroase tunuri, arme, muniții şi materiale. 
Succesul ar fi putut fi mai mare dacă ruşii ne-ar fi sprijinit flancurile în 
înaintarea noastră, am fi putut ajunge mult mai departe, deoarece inamicul 
fugea în debandadă. 

Generalul Mackensen, renumitul spărgător de fronturi, nu s-a pierdut cu 
firea. Concentrase o forţă redutabilă pentru a o arunca împotriva românilor 
în sudul Moldovei, pentru ca în scurtă vreme să rupă frontul şi să ocupe ce 
a mai rămas din ţară. Peste două săptămâni la Iaşi, le-a spus colaboratorilor 
săi înainte de a pleca pe front, de unde urma să conducă operaţiunile 
militare chiar în prezenţa kaiserului venit special pentru a asista la 
îngenuncherea definitivă a României. Iar sorții chiar le erau favorabili. 
Ofensiva lui Kornilov în sudul Galiției îşi dăduse obştescul sfârşit, iar 
contraatacul inamic a făcut armata rusă în descompunere să dea bir cu 
fugiţii. Germanii şi austro-ungarii aproape intraseră prin Bucovina şi pe 
teritoriul rămas în stăpânirea noastră în Moldova, apropiindu-se de 
Fălticeni. Ce folos mai aveau poziţiile noastre din sud, dacă ruşii cedau pe 
frontul lor din nord şi lăsau descoperită pe aici calea spre laşi? 

S-a hotărât ca trupele ruse ce mai păstrau disciplina să fie retrase de pe 
frontul Mărăşeştilor pentru a putea constitui o forţă care ar putea redresa 
consecinţele ruşinoasei retrageri de la Tarnopol şi din Bucovina, menţinând 
frontul în nord-vestul nostru. Astfel, sudul Moldovei rămânea doar în grija 
armatelor române. În aceste condiţii s-au dat cumplitele lupte de la 
Mărăşeşti şi Oituz, chiar în timpul retragerii ruseşti, iar trupele ruse rămase 
au fugit de la primele focuri de pe frontul de luptă, lăsând goluri imense în 
liniile noastre, goluri umplute de unităţi române deplasate în grabă, care 
după marşuri epuizante ajungeau direct în luptă, pentru a-i scoate pe 
germani din tranşeele părăsite de ruşi fără nicio rezistenţă. Pe frontul 
Mărăşeştilor, patru divizii române epuizate au ţinut piept timp de săptămâni 
atacurilor a mai bine de zece divizii inamice, dintre care opt germane. La 
Oituz la fel, aceeaşi situaţie. Ruşi părăsindu-şi poziţiile, înlocuiţi în ultima 
clipă de români, ţinând piept cu un eroism care a uimit întreaga lume 
atacurilor trupelor inamice mult superioare. Dar la Oituz s-a petrecut şi un 
fapt mişcător, care prefigura de fapt evenimentele ulterioare. Mici unităţi 


ruseşti, formate din basarabeni, au rămas pe loc şi au luptat până la ultima 
suflare alături de fraţii lor români. La fel au făcut-o şi unităţile formate din 
voluntarii ardeleni şi bucovineni foşti prizonieri luaţi de ruşi din armata 
austro-ungară în primele faze ale războiului. O înfrățire prin sânge, jertfă şi 
luptă, care va netezi calea spre marea unire ce va să vină, peste un an şi 
câteva luni. Dar până atunci nori negri stăteau în faţa României, şi 
următoarele lovituri vor veni nu de la duşmani, ci de la cei pe care încă îi 
consideram aliaţi. 

Mackensen a fost înfrânt, diviziile sale mândre şi puternice s-au topit în faţa 
baionetei soldatului ţăran român. Circula o vorbă pe atunci, cum că soldaţii 
români preferă lupta cu regimentele bavareze, fiindcă „au ambiţ la 
baionetă”. Valoarea soldatului român s-a dovedit atunci, când armamentul şi 
dotările erau apropiate, s-a dovedit că putea sta în faţa celor mai buni 
soldaţi din lume, iar dacă este condus de ofiţeri şi generali capabili, nu este 
cu nimic mai prejos decât aceştia. Atacat de forţe net superioare, în 
proporţie de cinci la unu în unele cazuri, trădat ca şi până atunci de aliatul 
său, românul a învins. Şi a obţinut întreaga recunoaştere a aliaţilor şi 
admiraţia întregii lumi. Chiar şi astăzi, majoritatea istoricilor militari ai 
primului război mondial consideră Mărăşegştii ca una din cele mai 
sângeroase bătălii de pe frontul oriental, iar victoria românească, alături de 
ofensiva lui Brusilov din 1916, ca cele mai importante victorii aliate de pe 
acest front. (tot din Primele lupte cu bolşevicii) 

Nu a fost îndeajuns, am avut de luptat şi în anul 1919, contra bolşevicilor în 
Moldova (Primele lupte cu bolşevicii), apoi în Basarabia (Curăţirea 
Basarabiei (I) Renaşterea şi Curăţirea Basarabiei (II) Bătălia) şi mai târziu 
pe linia Nistrului şi dincolo de el, tot în 1919, când am ocupat Tiraspolul şi 
alte zone din Transnistria pentru a asigura stânga francezilor ce se 
retrăgeau de la Odessa, am intrat în nord în Pocuția şi Ucraina, pentru a 
continua frontul polonez, (vezi Războiul româno-ungar de la 1919 (II) 
Expectativa pe Tisa) şi ne-am bătut în Transilvania contra bolşevicilor 
unguri (Războiul româno-ungar de la 1919 (I) Din Apuseni pe Tisa), pe Tisa 
şi dincolo de ea (Războiul româno-ungar de la 1919 (III) De la Tisa la 
Budapesta), până la Budapesta (Ocuparea Budapestei (1)). Ne-am bătut şi 
mai târziu, pe linia Nistrului (Lupte antibolşevice după Unire). 

Nu cred că este cineva care ar putea contesta rolul armatei române în 
realizarea României Mari, rolul soldatului român în impunerea realităţii 
României Mari. Una este ce spun cancelariile occidentale, alta este situaţia 
din teren. Degeaba Conferinţa de Pace de la Paris ar fi zis că Transilvania 
aparţine României, dacă România nu-şi putea impune prin forţă, la nevoie, 
stăpânirea asupra acestei provincii. Crede cineva că Franţa sau Marea 


Britanie ar risca viaţa unui singur soldat ca să facă dreptate României, dacă 
aceasta nu era capabilă să o facă singură? O rezoluţie a Parisului i-ar fi 
speriat pe unguri sau pe ruşi în aşa grad încât aceştia să evacueze în goană 
Transilvania sau Basarabia? Să nu ne facem iluzii, România Mare a fost 
impusă prin forţa armelor, prin baioneta soldatului român şi prin dârzenia 
acestuia, prin jertfa şi sângele său, nu prin rezoluţii de la Paris. Am putea 
echivala astăzi rezoluţiile de la Paris cu rezoluţiile ONU din prezent. Câte 
state împotriva cărora au fost date rezoluţii ONU s-au grăbit să le accepte şi 
să le pună în practică? A fugit Saddam Hussein din Kuweit în 1991 de 
spaima rezoluţiilor ONU? Sau a făcut-o sub presiunea armată a coaliţiei? Şi 
exemplele pot continua cu sutele. În concluzie, nu politicienii, nu diplomaţii, 
au fost aceia care au realizat România Mare, ci meritul realizării ei stă în 
puterea celor care au impus-o: soldaţii armatei române! Şi au impus-o cu 
arma, nu cu vorba! 

O altă probă de foc a fost al doilea război mondial, când din nou a trebuit să 
ne bazăm pe forţa armatei pentru a ne păstra existenţa ameninţată. Anul 
1940 a fost momentul în care toată lumea a înţeles că diplomaţii şi 
politicienii au eşuat. România Mare, clădită pe sângele şi jertfa înaintaşilor, 
încetase să mai existe. Armele vor vorbi, din nou. 

Am pornit la război nu pentru spaţiu vital, nu pentru cuceriri, ci pentru a ne 
recupera teritoriile pierdute prin ultimatumuri şi dictate. Armata s-a bătut 
cu mult curaj, în Basarabia, Bucovina, Transnistria, Odessa, Crimeea, 
Caucaz, Cotul Donului, Stepa Kalmukă, Stalingrad, în multe bătălii 
împotriva unor forţe superioare şi sorţi potrivnici. Am fost principala forţă 
militară a Axei pe frontul de est după germani. Pe frontul de vest, de 
asemenea, ne-am bătut pentru Transilvania, în Ungaria şi Cehoslovacia, a 
patra forţă militară a aliaţilor, după URSS, SUA, Marea Britanie şi înaintea 
Franţei. Ceea ce am obţinut şi ceea ce nu am obţinut nu i se poate imputa 
sub nicio formă armatei, ea şi-a făcut datoria, a urmat ordinele, cu ce dotări 
a avut. Nu ne puteam opri pe Nistru în 1941 (Ne puteam opri pe Nistru?) 
cum nu ne-am putut opri la graniţa maghiară în 1944. Armata a plătit cu 
mult sânge, pierderile româneşti fiind mari, dar armata s-a bătut cu curaj, 
dovadă fiind numeroasele aprecieri ale aliaţilor şi chiar ale adversarilor. 
Dumnezeu să ocrotească România şi armata ei! 


